Ջեյն Լինչ

**Ջեյն Մարի Լինչ** (, ), ամերիկացի դերասանուհի, հաղորդավարուհի, երգչուհի, սցենարիստ և կոմիկ։ Հինգ «Էմմի» մրցանակի (2010, 2014, 2015, 2017, 2019 թվականներ), «Ոսկե գլոբուս» մրցանակի (2011 թվական) և «ԱՄՆ-ի կինոդերասանների գիլդիայի մրցանակներ» (2010 թվական) դափնեկիր։ Հոլիվուդյան «Փառքի ծառուղի» անվանական աստղի սեփականատեր։

## Կենսագրություն
մինի|Ջեյն Լինչը, Քեթի Գրիֆինը, Լիլի Թոմլինը և Մեթյու Մորիսոնը 2010 թվականին
Ջեյն Լինչը ծնվել է 1960 թվականի հուլիսի 14 Էվերգրին Պարկում, մեծացել է Դոլթոնում (Իլինոյս), նա բանկիր Ֆրենկ Լինչի և տնային տնտեսուհի Այլին Լինչի դուստրն է։ Նրա հայրն ունի իռլանդական, իսկ մայրը՝ իռլանդական և շվեդական արմատներ։ Նա մեծացել է կաթոլիկ հավատքով և սովորել է Thornridge դպրոցում։ Լինչը բակալավրի կոչում է ստացել Իլինոյս նահանգի համալսարանում, ինչպես նաև մագիստրոսի կոչում Կոռնելի համալսարանում։

Ջեյն Լինչը սկսել է իր կարիերան «The Second City» կատակերգական խմբի կազմում։ Նա եղել է սցենարիստ և գլխավոր դերակատար բարենպաստ արձագանքներ ստացած «Օ, քույր, իմ քույր» («Oh Sister, My Sister») պիեսում։

1988 թվականից Ջեյն Լինչը խաղացել է ավելի քան 200 դերակատարումներ կինոյում և հեռուստատեսությունում։ Նա հայտնվել է «Ամուսնացած... երեխաների հետ», «Արեգակից երրորդ մոլորակը», «Գիլմոր աղջիկներ», «Դոուսոնի խորշը», «Լավագույները», «Գաղտնի նյութեր», «Դետեկտիվ Մոնք», «Ընկերներ», «Հուսահատ տնտեսուհիները», «Իմ անունն է Էռլ», «Մտածել ինչպես հանցագործ», «Զարմանահրաշ տիկին Մեյզելը» սերիալներում, «Քառասուն տարեկան կույս», «Չափահաս անակնկալ», «Էլվինը և բուրունդուկները», «Պոլ», «Գարնանային ընդմիջում», «Ջուլի և Ջուլիա։ Պատրաստենք երջանկություն բաղադրատոմսով», «Եվս մի պատմություն Մոխրոտիկի մասին» և այլ ֆիլմերում։

Դերասանուհուն առավել մեծ ճանաչում են բերել դոկտոր Լինդա Ֆրիմանի դերը «Երկուսուկես մարդ» սիթքոմում (2004—2014 թվականներ), Ջոյսի դերը «Սեռական հարաբերություններ այլ քաղաքում» (2005—2009 թվական) և Սյու Սիլվեստրը «Glee» սերիալում (2009—2015 թվականներ)։

2011 թվականի սեպտեմբերի 13-ին  ԱՄՆ-ում լույս է տեսել Ջեյն Լինչի «Happy Accidents» գիրքը։ Նա նաև «Էմմի» մրցանակաբաշխության 63-րդ մրցանակաբաշխության հաղորդավարն էր։ 2013 թվականի սեպտեմբերին ստացել է անվանական աստղ Հոլիվուդի Փառքի ծառուղում։

Լինչը արժանացել է քննադատների հիացական արձագանքներին «Glee» հեռուստասերիալում Սյու Սիլվեստրի դերի համար (2009—2015 թվականներ)։ Լոս Անջելես Թայմս ամսագրի Մերի Մաքնամարան գրել է. «Լինչն այս սերիալում հիասքանչ է, նրանից անհնար է աչք կտրել»։

2013 թվականի մայիսի 15-ից հուլիսի 14-ը Ջեյն Լինչին փոխարինել Է Քեթի Ֆիններանը խաղալով «Էննի» մյուզիքլում։

Խաղացել է գլխավոր դերեր «Կուսակցության վարպետներ» (2009—2010) և «Հրեշտակը դժոխքից»(2016) սիթքոմներում։

2017 թվականին խաղացել է Ջենեթ Ռենոյի դերը «Ունաբոմբերի որսը» հեռուստասերիալում։

### Անձնական կյանք
Լինչը բաց լեսբուհի է, 2005 թվականին նա Power Up ամսագրի կողմից ճանաչվել է «Շոու բիզնեսի 10 զարմանալի կանանցից» մեկը։ 2010 թվականի մայիսի 31-ին Սանդերլենդում՝ Մասաչուսեթսում, Լինչն ամուսնացել է հոգեբան Լարա Էմբրիի հետ, ում հետ նա առաջին անգամ հանդիպել է հարսանիքից մեկ տարի առաջ Սան Ֆրանցիսկոյում բարեգործական երեկոյի ժամանակ։ 2013 թվականի հունիսին Լինչը հրատարակել է, որ նա և Էմբրին ամուսնալուծվում են երեք տարվա ամուսնությունից հետո։ Ամուսնալուծության գործընթացն ավարտվել է 2014 թվականի հունվարին։ Լինչի աջ ականջը խուլ է։

## Աշխատանքներ
### Կինո

### Հեռուստատեսություն

### Թատրոն

### Սկավառակագրություն
**Սաունդթրեքեր**

* 2003: *A Mighty Wind*
* 2008: *Another Cinderella Story*
* 2010: *Glee: The Music, The Power of Madonna*
* 2010: *Glee: The Music, Volume 3 Showstoppers*
* 2010: *Ohio* (Քերոլ Բերնեթի հետ համատեղ)
* 2013: *I Still Believe* / *Super Bass* (Դարեն Քրիսի հետ համատեղ)
* 2013: *Little Girls*, *Easy Street*

**Ալբոմներ**

* 2016: *A Swingin' Little Christmas*

## Մրցանակներ և անվանակարգեր
Մրցանակների և անվանակարգերի ամբողջական ցանկը IMDb.com կայքում։

## Ծանոթագրություններ

## Արտաքին հղումներ
* Интервью с Джейн Линч для «PlanetOut»
* Интервью с Джейн Линч для «AfterEllen.com»
* Панельная дискуссия с Джейн Линч на Outfest 2010
* Джейн Линч на сайте Emmys.com 
* Джейн Линч

 
Կատեգորիա:20-րդ դարի դերասանուհիներ
Կատեգորիա:21-րդ դարի դերասանուհիներ
Կատեգորիա:21-րդ դարի երգիչներ և երգչուհիներ
Կատեգորիա:Ամերիկացի երգիչներ
Կատեգորիա:Ամերիկացի կատակերգուներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հաղորդավարներ
Կատեգորիա:Ամերիկացի հեռուստատեսային դերասանուհիներ
Կատեգորիա:Դերասանուհիներ այբբենական կարգով
Կատեգորիա:Ամերիկացիներ իռլանդական սերմամբ
Կատեգորիա:21-րդ դարի ամերիկացի դերասանուհիներ
Կատեգորիա:20-րդ դարի ամերիկացի դերասանուհիներ
Կատեգորիա:Թատրոնի ամերիկացի դերասանուհիներ
Կատեգորիա:Աուդիոգիրք կարդացողներ